**RAPORT PRIVIND SITUAŢIA HIDROMETEOROLOGICĂ**

**ŞI A CALITAŢII MEDIULUI**

**în intervalul** **19.07.2025, ora 08.00 – 20.07.2025, ora 08.00**

**I. SITUAŢIA HIDROMETEOROLOGICĂ**

**1. Situaţia și prognoza hidrologică pe râurile interioare și Dunăre, din 20.07.2025, ora 08.00**

**RÂURI:**

**I.N.H.G.A.** a emis o **actualizare ATENŢIONARE Hidrologică, cod galben, AVERTIZARE Hidrologică, cod portocaliu,** valabilă în intervalul **19.07.2025 ora 12:00 – 20.07.2025 ora 24:00**, vizând **creşteri de debite şi niveluri ca urmare a propagării viiturilor formate anterior în amonte şi a precipitaţiilor prognozate, cu depăşiri ale COTELOR DE APĂRARE, pentru râul Prut – pe sectorul amonte Acumularea Stânca Costeşti**, astfel:

**COD GALBEN**

**În intervalul 19.07.2025 ora 12:00 – 20.07.2025 ora 24:00** pe râurile din bazinele hidrografice: râul Prut – pe sectorul amonte Acumularea Stânca Costești **(judeţul Botoșani)**

**COD PORTOCALIU**

**În intervalul 19.07.2025 ora 22:00 – 20.07.2025 ora 12:00** pe râurile din bazinele hidrografice: râul Prut – pe sectorul amonte Acumularea Stânca Costești **(judeţul Botoșani)**

Aceaste mesaje au fost transmise de către Centrul Operativ pentru Situaţii de Urgenţă al Ministerului Mediului, Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate, astfel:*

* - *BOTOŞANI – ATENŢIONARE Hidrologică, cod Galben*
* - *BOTOŞANI – AVERTIZARE Hidrologică, cod Portocaliu*

**Debitele vor fi în creștere,** ca urmare a precipitațiilor prognozate și propagării pe râurile din bazinele hidrografice: Vişeu, Iza, Tur, Someş (exceptând bazinul Someșului Mic), Bistrița, Moldova, Suceava, Prut și pe cursul Siretului.

Pe râurile din bazinele hidrografice: Crasna, Barcău, Moravița, Caraș, Nera, Cerna și Bârlad, debitele vor fi relativ staționare, iar pe celelate râuri debitele vor fi în general în scădere.

Debitele se situează în general la valori sub mediile multianuale lunare, cu coeficienți moduli cuprinși între 30-80%, mai mari pe râurile din bazinele: Vişeu, Iza, Tur, Someș, bazinul superior și mijlociu al Siretului, bazinele superioare ale Putnei, Buzăului, unii afluenți din bazinul superior al Argeşului, bazinul superior şi mijlociu al Prahovei şi râurile din Dobrogea şi mai mici (sub 30%) pe râurile din bazinele hidrografice: Crasna, Barcău, Crișuri, Bega Veche, Timiș, Moravița, Caraş, Nera, Cerna, Bârlad, pe afluenții Prutului, bazinul mijlociu și inferior al Mureșului, cursul mijlociu și inferior al Jiului, unii afluenți din bazinele Jiului, Oltului, Argeşului și bazbinul superior al Vedei.

În interval s-a situat peste **COTA DE ATENȚIE** râul Prut la stația hidrometrică Oroftiana (370+68)-jud. BT.

Se situează peste **COTA DE ATENȚIE** râul Prut la stația hidrometrică Rădăuți-Prut (290+34)-jud. BT.

Este în vigoare **AVERTIZAREA HIDROLOGICĂ** nr. 53 din 19.07.2025.

**Debitele vor fi, în general, în scădere,** exceptând râurile din bazinele hidrografice: Moldova, Suceava, Jijia, cursurile Siretului, Prutului și cursurile mijlocii și inferioare ale Vișeului, Izei, Turului, Someșului, Bistriței, unde vor fi în creștere ca urmare a precipitațiilor prognozate și propagării.

Pe râurile din bazinele hidrografice: Crasna, Barcău, Bârzava, Moravița, Caraș, Nera, Cerna, Bârlad și pe cele din Dobrogea, debitele vor fi relativ staționare.

Sunt posibile creșteri de niveluri și debite, pe unele râuri mici din zonele de deal și de munte, mai ales pe cele din jumătatea de nord a țării, ca urmare a precipitațiilor prognozate.

Se menține în vigoare **AVERTIZAREA HIDROLOGICĂ** nr. 53 din 19.07.2025, până la ora 24:00.

**DUNARE:**

**Debitul la intrarea în țară (secțiunea Baziaș) în intervalul 19 - 20.07.2025 a fost în scădere, având valoarea de 2600 m3/s,** sub media multianuală a lunii **iulie (5350 m3/s).**

În aval de Porțile de Fier debitele au fost în scădere pe sectorul Gruia – Turnu Măgurele și în creștere pe sectorul Zimnicea - Tulcea.

**Debitul la intrarea în** **țară (secțiunea Baziaș) va fi staționar (2600 m3/s).**

În aval de Porțile de Fier debitele vor fi în scădere pe sectorul Gruia – Zimnicea, staționare la Giurgiu și în creștere pe sectorul Oltenița - Tulcea.

**2.** **Situaţia meteorologică în intervalul 19.07.2025, ora 08.00 – 20.07.2025, ora 08.00**

**A.N.M.** a emis **o ATENŢIONARE Meteorologică, cod galben**, valabilă în intervalul **20.07.2025, ora 12.00 – 21.07.2025, ora 10.00**, vizând **caniculă și disconfort termic ridicat,** conform căreia: Duminică, în sudul Olteniei și în sud-vestul Munteniei va fi caniculă și disconfort termic ridicat. Temperaturile maxime se vor situa în jurul valorii de 35 de grade, iar noaptea va fi tropicală cu minime de 19...20 de grade. Indicele temperatură-umezeală (ITU) va atinge sau va depăși ușor pragul critic de 80 de unități. Notă: Săptămâna viitoare va fi caniculă și disconfort termic mai ales în sudul și în vestul țării.

Aceast mesaj meteorologic a fost transmis de către Centrul Operativ pentru Situaţii de Urgenţă al Ministerului Mediului, Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situații al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătății, Ministerul Economiei, Ministerul Agriculturii și Dezvoltării Rurale, Comisia Națională pentru Controlul Activităților Nucleare, Serviciul de Protecție și Pază, Serviciul de Telecomunicații Speciale, S.C. Hidroelectrica S.A., Agenția Naţională de Îmbunătăţiri Funciare și către următoarele Comite Judeţene pentru Situaţii de Urgenţă:*

* - *DOLJ, OLT şi TELEORMAN – ATENŢIONARE Meteorologică, cod Galben*

**În ţara,** vremea s-a încălzit în majoritatea zonelor, iar în vestul și sudul țării a devenit călduroasă. Cerul a fost variabil, cu înnorări temporare în zonele montane și submontane, precum și în centrul și nord-estul teritoriului. Au fost averse slabe local în Moldova, pe arii restrânse în Transilvania și pe spații mici în nordul Munteniei și la munte. Izolat ploile au fost însoțite de descărcări electrice. Vântul a suflat slab și moderat, cu intensificări temporare ziua în zona montană înaltă (rafale de 50...60 km/h). Temperaturile maxime s-au situat între 22 de grade la Ocna Șugatag și Joseni și 33 de grade la Calafat, iar la ora 6 se înregistrau valori termice cuprinse între 8 grade la Joseni și 23 de grade la Sulina. Izolat noaptea și spre dimineață s-a format ceață în depresiuni.

***Observație:*** *au fost emise* ***3 atenționări cod galben pentru fenomene meteorologice periculoase imediate****.*

**La Bucureşti,** vremea a devenit călduroasă. Cerul a fost variabil, mai mult senin dimineața și noaptea, iar vântul a suflat slab și moderat. Temperatura maximă a fost de 31 de grade la Afumați și Băneasa și 32 de grade la Filaret, iar la ora 6 se înregistrau 13 grade la Băneasa, 16 grade la Afumați și 17 grade la Filaret.

**3. Prognoza meteorologică în intervalul 20.06.2025, ora 08.00 – 21.06.2025, ora 08.00**

**În ţara,** valorile termice vor crește în toată țara, iar în regiunile vestice și sudice vremea va fi călduroasă. În sudul Olteniei și în sud-vestul Munteniei va fi caniculă și disconfort termic ridicat, iar indicele temperatură-umezeală (ITU) va atinge sau va depăși ușor pragul critic de 80 de unități. Cerul va fi variabil, cu înnorări temporar accentuate îndeosebi după-amiaza și seara când vor fi ploi de scurtă durată și descărcări electrice pe arii restrânse în zonele montane și în Moldova și cu totul izolat în Banat, Maramureș și Transilvania. Vor fi condiții de grindină. Vântul va sufla slab și moderat, cu unele intensificări în timpul zilei în zona montană înaltă, în sud-vest, centru și nord-est, dar de scurtă durată și în timpul ploilor. Temperaturile maxime se vor încadra între 24 și 36 de grade, iar cele minime vor fi cuprinse între 9 grade în depresiunile Carpaților Orientali și 23 de grade pe litoral și în Dealurile de Vest. Noaptea pe alocuri se va forma ceață.

**La Bucureşti,** vremea va fi călduroasă și disconfortul termic va crește. Temperatura maximă se va situa în jurul valorii de 34 de grade, iar cea minimă va fi de 17...20 de grade. Cerul va fi variabil și vântul va sufla slab până la moderat.

**II. CALITATEA APELOR**

**2.1. Pe fluviul Dunarea**

Nu au fost semnalate evenimente deosebite.

**2.2. Pe râurile interioare**

***Administrația Națională Apele Române*** revine cu informații despre monitorizarea calitativă a cursurilor de apă: Corund, Târnava Mică, Târnava Mare și Mureș.

În data de 06.07.2025 s-au constatat următoarele:

1. **Măsurători efectuate in situ:** Dintre cele 18 secțiuni, s-a realizat monitorizarea, in situ, la indicatorul conductivitate cu o frecvență orară, 24/24, în **7 secțiuni amplasate pe 4 râuri:** r. Corund (o secțiune), r. Târnava Mică (o secțiune), r. Târnava Mare (o secțiune) și r. Mureș (4 secțiuni).
2. **Râul Corund:** Concentrația clorurilor, pe probele de apă prelevate în secțiunea amonte de confluența cu r.Tva Mică, în data de 19.07 ora 06:00 a crescut cu 178 mg/l față de 1109 mg/l înregistrată în data de 18.07. ora 18:00. Conform măsurătorilor cu frecvență orară, in-situ, în ultimele 24 ore, conductivitatea în secțiunea r. Corund amonte confl r. Tva Mică, a variat între 3550 μS/cm și 8910 μS/cm.
3. **Calitatea râului Târnava Mică**, este, în continuare, influențată de aportul r. Corund; rezultatele analizelor prezintă o variația ușor pulsatorie și se mențin la valori mult mai scăzute față de cele înregistrate la declanșarea evenimentului de calitate. În data de 19.07.2025 ora 06:00, în *secțiunea Târnăveni priză*, concentrația clorurilor a inregistrat o scădere cu 57 mg/l față de valoarea de 218 mg/l înregistrată în data de 18.07 ora 18:00. Conform măsurătorilor cu frecvență orară, in -situ, în ultimele 24 ore, conductivitatea în secțiunea Tva Mică aval loc Praid, a variat între 909 μS/cm și 3210 μS/cm.
4. **Râul Târnava Mare- secțiunea Mihalț:** Conform analizelor efectuate pe probele de apă prelevate, realizate în intervalul 18.07 ora 06:00 și 19.07 ora 06:00, la indicatorul cloruri, s-au înregistrat variații mici, de la o prelevare la alta. Concentrația clorurilor în data de 19/07/06:00 a scăzut cu 31 mg/l față de 174 mg/l înregistrată în 18/07/18:00. În lunile iulie, din perioada 2022-2024, în *secțiunea Mihalț*, la indicatorul conductivitate s-au înregistrat valori cuprinse între 757,0 μS/cm și 1455 μS/cm, conform monitorizării planificate în *Manualul de Operare al Sistemului de Monitoring la nivelul Bazinului Hidrografic Mureş*, valori relativ comparabile cu cele înregistrate în această perioadă. Conform măsurătorilor cu frecvență orară, in situ, în ultimele 24 ore, conductivitatea a variat între 960 μS/cm și 1137 μS/cm.
5. **Râul Mureș:** Conform analizelor efectuate pe probele de apă prelevate, realizate în intervalul 18.07 și 19.07, la indicatorul cloruri, pe râul Mureș s-au înregistrat variații mici, de la o prelevare la alta, în toate cele 7 secțiuni monitorizate. În data de 19.07.2025 ora 06:00, în *secțiunea Nădlac*, concentrația clorurilor a crescut cu 26,2 mg/l, față de 46,6 mg/l înregistrată în data de 18.07. ora 06:00. În lunile iulie, din perioada 2022-2024, în secțiunea Nădlac, la indicatorul cloruri s-au înregistrat valori cuprinse între 28,0 mg/l și 43,8 mg/l, conform monitorizării planificate în *Manualul de Operare al Sistemului de Monitoring la nivelul Bazinului Hidrografic Mureş*, valori relativ comparabile cu cele înregistrate în această perioadă. Ca urmare a măsurătorilor cu frecvență orară, in - situ, în ultimele 24 ore, conductivitatea pe râul Mureș în secțiunea Nădlac a variat între 415 μS/cm și 535 μS/cm.

**2.3. Pe Marea Neagra**

Nu au fost semnalate evenimente deosebite.

**III. CALITATEA MEDIULUI**

**3.1. În domeniul aerului**

**Agenţia Naţională pentru Protecţia Mediului** informează că din rezultatele analizelor efectuate în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2(dioxid de sulf), ale pragurilor de alertă și informare pentru O3 (ozon) și ale valorii limită zilnice pentru PM10 (pulberi în suspensie cu diametrul < 10 microni) (50 µg/mc).

**3.2. În domeniul solului şi vegetaţiei**

**Garda Națională de Mediu, Comisariatul Județean Bacău** informează că în data de 19.07.2025, ora 10,45, s-a produs o poluare accidentală a solului cu 300 litri apă de zăcământ, pe o suprafață de cca. 60 mp teren neproductiv, în făgașul dreapta a drumului de exploatare, pe o lungime de 30 ml, cauzată de coroziunea conductei de pompare de la Distribuitor 729 Tazlău la Sonda Sd382 Tazlău, UAT Zemeș, județul Bacău, aparținând OMV Petrom SA.

Echipa de intervenție s-a deplasat la fața locului, unde a luat următoarele măsuri:

- a oprit pomparea

- a izolat zona afectată

- a remediat conducta

- a curățat terenul afectat

**3.3. În domeniul supravegherii radioactivităţii mediului**

Menţionăm că, pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul de timp menţionat şi nu s-au semnalat evenimente deosebite.Parametrii constataţi la staţiile de pe teritoriul României s-au situat în limitele fondului natural.

**3.4. În municipiul Bucureşti**

În ultimele 24 de ore, sistemul de monitorizare a calităţii aerului în Municipiul Bucureşti nu a semnalat depăşiri ale pragurilor de informare şi alertă.

**DIRECȚIA COMUNICARE ȘI DIGITALIZARE**